open-index/open-wikipedia-markdown huggingface dataset:
ניקולאי גולושקו

**ניקולאי מיכאילוביץ' גולושקו** (ברוסית: **Никола́й Миха́йлович Голу́шко**; ) היה קצין קג"ב, ראש המשרד האוקראיני של הקג"ב, שר הביטחון הרוסי וראש השירות הפדרלי לסיכול ריגול, הארגון שקדם לשירות הביטחון הפדרלי.

## ביוגרפיה
נולד בכפר אנדרייבקה, מחוז קוקצ'טו, קזחסטן. ב-1959 למד בפקולטה למשפטים של האוניברסיטה הממלכתית של טומסק בסיביר. החל לשרת בקג"ב ב-1963 בסניף שבעיר קמרובו בסיביר. במשך שנים רבות עבד במנהל החמישי של הקג"ב שעסק בחתרנות אידאולוגית ומתנגדים פוליטיים – המנהל לביטחון החוקה שעסק בצנזורה וביטחון פנים. בשנים 1987 – 1991 היה יו"ר הקג"ב של אוקראינה הסובייטית. מ-1992 שימש כסגן שר הביטחון הרוסי וברבעון האחרון של שנת 1993 כיהן כשר הביטחון של הפדרציה הרוסית. לאחר פירוק המשרד, בחודשים דצמבר 1993 – פברואר 1994, היה מנהל השירות הפדרלי לסיכול ריגול.

פרשנים אמרו שנכפה על גולושקו להתפטר מתפקיד ראש שירות הביטחון, זאת לאחר סירב לפנות לדומה עם בקשה לא לתת חנינה למשתתפי הסכסוך החוקתי מאוקטובר 1993 שפעלו נגד ילצין. כמו כן, הוא התנגד לכוונות של ילצין לפרק את משרד הביטחון למספר משרדים עצמאים.

לאחר סיום תפקידו היה פעיל כיועץ לראש שרותי הביטחון (עד לשנת 1998) וקיבל מינוי של דירקטור באחד הבנקים הרוסים.

## קישורים חיצוניים

* KGB disbandment criticized, The Independent, 28.12.93


קטגוריה:קצרמר סובייטים
קטגוריה:ראשי שירות הביטחון הפדרלי הרוסי
קטגוריה:פוליטיקאים רוסים
קטגוריה:אנשי ק.ג.ב.
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:רוסים שנולדו ב-1937
קטגוריה:רוסים שנפטרו ב-2025
נועם צור

**נועם צור** (נולד ב-1981) הוא מנצח ישראלי.

## ביוגרפיה
צור שימש מנצח ראשי בבית האופרה והתיאטרון אאלטו בעיר אסן בגרמניה בשנים 2008 -2010. במסגרת תפקידו ניצח צור כל שנה על שלוש הפקות חדשות ועוד כשבעה שחזורים מן הרפרטואר האופראי ובקונצרטים סימפוניים.

לפני כן הוא למד נגינה בטרומבון וגם מעט פסנתר.

בספטמבר 2006 פייר בולז בחר בנועם צור לעבוד לצידו כיועץ אמנותי ומנצח לשנים 2006-2008 במסגרת פרויקט המלחינים בפסטיבל לוצרן. שם ניצח על יצירות של מלחינים בני זמננו ומלחיני מופת של המאה ה-20.

מספטמבר 2005 ועד אוגוסט 2007, היה מנצח הבית וממלא מקום המנהל המוזיקלי של האופרה והתזמורת של העיר היידלברג בגרמניה.

בשנת 2001 שימש כעוזר המנצח של זאב דורמן בתזמורת הפילהרמונית הישראלית הצעירה.

מאז 2001 ניצח נועם צור על התזמורת הפילהרמונית הישראלית, התזמורת הסימפונית ירושלים, הסינפונייטה הישראלית באר שבע, תזמורת נתניה הקאמרית הקיבוצית, התזמורת הסימפונית חיפה, התזמורת הסימפונית הישראלית ראשון לציון, התזמורת הקאמרית הישראלית; בשווייץ ניצח על תזמורת "I Sinfonietti 01" ועל תזמורת וינטרטור; בגרמניה ניצח על התזמורת הסימפונית של בוכום, תזמורת קאסל, תזמורת ברנדנבורג ובדרום אפריקה ניצח על התזמורת הפילהרמונית של יוהנסבורג. 

## קישורים חיצוניים

* נועם צור - באתר ארטפרו- ניהול וייצוג אמנים

קטגוריה:מנצחים ישראלים
קטגוריה:מנצחי אופרה
קטגוריה:ישראלים שנולדו ב-1981
סליל טסלה

שמאל|ממוזער|250px|סליל טסלה היוצר ברק
[250px|ממוזער|תמונתו המפורסמת של ניקולה טסלה יושב וקורא לצד הציוד שלו, תוך כדי פעולת גרסה מתקדמת של סליל טסלה היוצר מתח חשמלי גבוה. זוהי תמונת [יחסי ציבור משנת 1899 לערך. התמונה צולמה למעשה בשני שלבים – בראשון הסליל היה בפעולה, ורק בשלב השני בו הסליל כבוי נכנס טסלה לחדר וצולם גם הוא.]]
**סליל טסלה** הוא שנאי תהודה המשמש ליצירת זרם חילופין חזק במתח חשמלי גבוה. הסליל הומצא בשנת 1891 על ידי ניקולה טסלה.

## עקרונות
הפעולה של סליל טסלה מבוססת על תופעת התהודה באלקטרוניקה. כאשר זרם חשמלי עובר דרך סליל השראה, הוא גורם לשדה מגנטי להיווצר בסליל, ולפי חוק לנץ ייווצר כוח אלקטרו מניע בכיוון שיתנגד לשינוי השטף המגנטי. הזרם לא יגדל מיד אלא באופן מעריכי, וזמן הגידול האופייני תלוי בהשראות הסליל: עבור השראות בסדר גודל של מיקרו־הנרי זמן הגידול האופייני יהיה כמה אלפיות השנייה, ועבור השראות של כמה מילי־הנרי זמן הגידול האופייני יהיה בסדר גודל של שניות. תהליך דומה קורה כאשר הזרם לסליל נפסק – הוא דועך באופן מעריכי עם אותו זמן דעיכה אופייני.

במעגל RC, קבל מתנהג בצורה דומה לסליל, אלא שכאן לא מדובר בהשראה אלקטרומגנטית אלא בטעינת לוחות הקבל במטען חשמלי, תהליך שאורך זמן אופייני שתלוי בקיבול שלו.

במעגל RLC – מעגל שמכיל גם קבל וגם סליל – מתרחשת תופעה ייחודית. הזרם שפורק את הקבל טוען את הסליל בשטף מגנטי, ולאחר מכן נפרק הסליל מהשטף המגנטי וטוען את הקבל, וחוזר חלילה. זהו למעשה מתנד הרמוני והתדירות הטבעית שלו תלויה בקיבול הקבל ובהשראות הסליל. ככל שאלו בעלי ערכים נמוכים יותר קצב שינוי הזרם מהיר יותר. כאשר מוזן למעגל זרם חילופין בתדירות הטבעית של המעגל, הוא מוגבר מאוד – לתופעה זו קוראים תהודה.

בסליל טסלה יש צורך ליצור תדירות גבוהה מאוד – כ-2 מגה־הרץ, וכתוצאה מכך נעשה שימוש בסליל שבו כ-1,000 כריכות שנותן השראות של כמה מיקרו־הנרי, וקבל גדול בצורת טורוס (הנראה בתמונה על ראש סליל הטסלה), בעל קיבול של כמה מיקרו־פאראד. תדירות התהודה מגיעה לכ-2 מגה־הרץ.

לסליל הטסלה מחובר מקור מתח ראשוני של 10,000 וולט (10 קילו-וולט). מתח זה הוא לרוב מתח בזרם ישר, ועל מנת ליצור זרם חילופין קוטמים את המעגל החשמלי הראשוני, כך שייווצר רווח בחיווט של כסנטימטר אחד בתוספת קבל וסליל. הקבל נטען למתח של כ-10 קילו-וולט, וכאשר השדה החשמלי מספיק חזק הוא מיינן את האוויר שבמרווח באורך הסנטימטר, וכך יוצר פריצה חשמלית באוויר. הזרם עובר באוויר במשך כמה מילי־שניות, והתהליך חוזר על עצמו כך שהזרם יוצא בפעימות בזמן מחזור שתלוי בגודל מרווח האוויר, בקיבול הקבל ובהשראות הסליל. מתח פועם זה מושרה על הסליל של 1,000 הכריכות וכך מתח של 10 קילו-וולט הופך למתח גבוה יותר של 10 מגה־וולט.

## אזכורים
* בסדרת משחקי המחשב Command & Conquer: Red Alert ישנם טנקים, חיילים, ומתקני טסלה היוצרים הבזק חשמלי בהתקרב דמות אויב.
* בסרטו של כריסטופר נולאן "**[[יוקרה (סרט)|יוקרה]]**" (2006), המבוסס על ספרו הבדיוני של כריסטופר פריסט בעל אותו השם, סליל טסלה מוצג כמכונה שמשכפלת עצמים. את דמותו של טסלה שיחק בסרט הקולנוע, הזמר־אמן דייוויד בואי.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:רכיבים חשמליים
קטגוריה:המצאות במאה ה-19
קטגוריה:ניקולה טסלה
עיבל (ספר)

"**עיבל**" הוא רומן הביכורים של הקולנוען, הסופר והמרצה אברהם הפנר, אשר יצא לאור בהוצאת מסדה בשנת 1969. הרומן משלב בתוכו מוטיבים פילוסופיים, אך נושאיו המרכזיים הם נפשו של האדם וההתמודדות עם דיכאון. הספר לא ראה אור בהוצאה מחודשת ולא ניתן לקנותו ברשתות הספרים.

## עלילת הספר
הספר מגולל את מסעו של עיבל, צעיר ישראלי, ביוון. העלילה מתחילה כאשר עיבל מגיע באחד ממסעותיו לכפר קטן, ובו הוא מתאקלם ויוצר קשר עם התושבים המקומיים: ניטיר - צעירה יפה שמקבלת את פניו עם בואו, מזמינה אותו לביתה ומארחת אותו. דאנה - כומר העיר, שמאמין בדת ייחודית הסוגדת לאלת ה"אין", ושאיתו נסחף עיבל בשיחות פילוסופיות על דת ומהות. קללינד - אישה מסתורית ושקטה, שגרה לבדה וסובלת ממחלת לב שאינה מאפשרת לה להתאמץ, ובנארה - איש אילם ומוזר, שנמצא תמיד בסביבתו של עיבל אך אינו מדבר.
לאורך הספר עיבל הולך ומשתלב בקהילה של העיירה הקטנה ביוון. הוא מתאהב בניטיר, מתיידד עם קללינד ועם הכומר דאנה, ויוצר איתם קשרי חברות אמיצים. לאורך כל הסיפור מהרהר עיבל בהתאבדות, ואף מנסה להתאבד מספר פעמים.
בסוף הספר מצליח עיבל, אחרי מאמצים רבים, למות.

## חשיבות וסגנון
כרומן ביכוריו של הפנר, בספר זה התגבש והתפתח סגנון הכתיבה הספרותי שייחד אותו בהמשך דרכו כסופר. הכתיבה מרוכזת ותמציתית, סגנונה חופשי ואסוציאטיבי, והיא מכילה רבדים רבים. ספר זה היה בשעתו לספר פולחן.

## קישורים חיצוניים
* 
* 

קטגוריה:ספרים בעברית
קטגוריה:ספרי 1969
קטגוריה:ספרי הוצאת מסדה
טטיאנה קוצ'מבובה

**טטיאנה קוצ'מבובה** (בצ'כית: **Taťána Kocembová**; נולדה ב-2 במאי 1962) היא אתלטית עבר מצ'כוסלובקיה, בעלת 2 מדליות כסף מאליפות העולם בעלת התוצאה החמישית בטיבה בעולם בריצת 400 מטר בכל הזמנים. עמדה בצילה של בת ארצה שיאנית העולם ירמילה קרטוכווילובה.

## ביוגרפיה
קוצ'מבובה נולדה באוסטרבה.

באליפות אירופה באתלטיקה לנוער שנערכה בבידגושץ', פולין בשנת 1979 זכתה קוצ'מבובה במקום השמיני בריצת 400 מטר בתוצאה של 54.02 שניות. https://web.archive.org/web/20131015124322/http://www.wjah.co.uk/wojc/EUJC/EUJC1979.html#21008

באליפות אירופה באתלטיקה באולם שנערכה במילאנו, איטליה במרץ 1982 זכתה קוצ'מבובה במקום הרביעי בריצת 400 מטר בתוצאה של 51.62 שניות, המנצחת הייתה בת ארצה קרטוכווילובהשקבעה שיא עולם חדש (49.59 שניות, שיא העולם הנוכחי). 

באליפות אירופה באתלטיקה שנערכה באתונה, יוון בשנת 1982 זכתה קוצ'מבובה בשתי מדליות. מדליית ארד בריצת 400 מטר בתוצאה של 50.55 שניות, אחרי מריטה קוך ממזרח גרמניה שקבעה שיא עולם חדש (48.16 שניות) וקרטוכווילובה (48.85 שניות) ובריצת שליחות 4x400 מטר בתוצאה של 3:22.17 דקות, אחרי מזרח גרמניה שקבעה שיא עולם חדש (3:19.05 דקות) ולפני ברית המועצות (3:22.79 דקות).

באליפות העולם הראשונה באתלטיקה שנערכה בהלסינקי, פינלנד היא זכתה בשתי מדליות כסף, בריצת 400 מטר בשיא אישי חדש של 48.59 שניות, שוב אחרי קרטוכווילובה שקבעה שיא עולם חדש (47.99 שניות) ולפני מריה פיניגינה מברית המועצות (49.19 שניות) ובריצת שליחות 4x400 מטר בתוצאה של 3:20.32 דקות, אחרי מזרח גרמניה (3:19.73 דקות) וברית המועצות (3:21.16 דקות).

בתחרות אתלטיקה באולם שנערכה בווינה, אוסטריה בתחילת פברואר 1984 קבעה קוצ'מבובה בריצת 400 מטר שיא אישי של 49.76 שניות.

באליפות אירופה באתלטיקה באולם שנערכה בגטבורג שוודיה אותה שנה זכתה קוצ'מבובה במדליית זהב בריצת 400 מטר בתוצאה של 49.97 שניות.

עקב החרם שהטילו מדינות הגוש המזרחי (ברית ורשה) על אולימפיאדת לוס אנג'לס, נמנע מקוצ'מבובה להשתתף. 4 ימים לאחר המשחקים האולימפיים היא השתתפה בתחרות בפראג בריצת 400 מטר וקבעה את תוצאת השנה בעולם של 48.73 שניות, תוצאה שהייתה מקנה לה מדליית זהב.

באליפות אירופה באתלטיקה באולם שנערכה במדריד ספרד בשנת 1986 סיימה קוצ'מבובה במקום הרביעי בריצת 400 מטר.

באליפות אירופה אתלטיקה שנערכה בשטוטגרט מערב גרמניה אותה שנה סיימה קוצ'מבובה במקום השישי בריצת 400 מטר בתוצאה של 51.50 שניות, המנצחת הייתה קוך (48.22 שניות).

## שיאיה האישיים
**אצטדיון פתוח**
*ריצת 100 מטר: 11.31 שניות (1983)
*ריצת 200 מטר: 22.47 שניות (1984)
*ריצת 400 מטר: 48.59 שניות (1983)

**אולם סגור**
*ריצת 200 מטר: 22.96 שניות (1984)
*ריצת 400 מטר: 49.76 שניות (1984)

## קישורים חיצוניים

* sports123.com 
* sports123.com 

## הערות שוליים

קטגוריה:צ'כוסלובקיות שנולדו ב-1962
קטגוריה:אצניות
קטגוריה:אתלטיות צ'כוסלובקיות
טוני קארון

**טוני קארון** (באנגלית: **Tony Karon**) הוא עיתונאי אמריקאי ממוצא יהודי דרום אפריקאי.

## חייו
נולד בקייפטאון ולמד באוניברסיטת קייפטאון היסטוריה כלכלית. בנעוריו היה פעיל בתנועת הבונים דרור. בין השנים 1987 ל-1990 היה עורך המגזין New Era שמתח ביקורת על משטר האפרטהייד ולכן נסגר תדירות והיה פעיל נגד המשטר. אחר כך שימש ככתב ועורך בעיתונים Cape Times וב-Mail & Guardian.

בשנת 1993 עבר לניו יורק ומאז מתגורר בעיר עם אשתו ובנו. הוא שימש כעורך של Foxnews.com, אתר האינטרנט של פוקס ניוז וככתב של המגזין Time Out. בשנת 1997 הצטרף ככתב לעניינים בינלאומיים באתר האינטרנט של הטיים מגזין וכיום משמש כעורך בכיר באתר וכותב מדי פעם טורים וכתבות. כמו כן מתראיין מדי פעם ברשתות פוקס ניוז, CNN וב-MSNBC. ב 2013 הועסק כמפיק בכיר בערוץ הדיגיטל של אל-ג'זירה, AJ+.

טוני קארון הוא מבקר חריף של מדינת ישראל ומתנגד לציונות. במאמר דעה שפרסם באוקטובר 2010 בבלוג שלו (ואשר ראה אור גם באתרי חדשות נוספים), קארון מתנגד לעצם קיומה של מדינת ישראל כמדינה יהודית וטוען כי "לנתניהו אין מנדט של העם היהודי לטעון כי מדינת ישראל היא הבית הלאומי של היהודים בעולם. יהודים רבים כמוני מתנגדים לכך".

## קישורים חיצוניים

קטגוריה:מהגרים מדרום אפריקה לארצות הברית
קטגוריה:עיתונאים יהודים דרום אפריקאים
קטגוריה:עיתונאים יהודים אמריקאים
קטגוריה:בוגרי אוניברסיטת קייפטאון
קטגוריה:אמריקאים שנולדו במאה ה-20
חסידות משכנות הרועים

[שמאל|ממוזער|200px|משמאל לימין:רבי עקיבא רבינוביץ' מפוריסוב, רבי חיים רבינוביץ' ממשכנות הרועים, הרב [אברהם יצחק אולמן]]
שמאל|ממוזער|200px|בית המדרש של החסידות במאה שערים
**משכנות הרועים** הוא שמה של קהילה חסידית- שמונה כ-400 משפחות, ומרכזה בשכונת מאה שערים בירושלים. בראשותה עומד האדמו"ר רבי חיים רבינוביץ.

## היסטוריה
הקהילה הוקמה בסביבות שנת תש"מ בבית הכנסת שהיה שייך לחסידות ויז'ניץ בבתי מילנר (על יד קריית שומרי אמונים). בהמשך עברו למשכנם הנוכחי בבית הכנסת "קהל יראים" (לשעבר "מארמרושע שוהל") במאה שערים, שהשתייך קודם לכן לנטורי קרתא.

ראש הקהילה היה האדמור רבי בנימין רבינוביץ, בן אחר בן ליהודי הקדוש מפשיסחה, ודיין בבד"ץ העדה החרדית. לאחר פטירתו הוכתר בנו רבי חיים באופן רשמי כאדמו"ר של החסידות. אחיו של רבי חיים הוכתרו אף הם לאדמו"רים, רבי עקיבא לאדמו"ר מפוריסוב (נפטר בכ' אב התשפ"ד) ורבי מאיר שלום לאדמו"ר מקאלשין.

שמה של החסידות מבוסס על הפסוק  ().

## פעילות
שני האדמו"רים היו חסידי בויאן ורבים ממנהגיה מבוססים על חסידות זו.

מלבד מרכזה של החסידות יש לה שלושה בתי כנסיות ברמת בית שמש, ואחד בקריית יואל שבארצות הברית, שבו הרב היה בנו של האדמו"ר, הרב שאול יצחק, עד לפטירתו. הפוסק של החסידות הוא הרב יהושע אשר כהנא, נכדו של הרב בנימין רבינוביץ (בן חתנו רבי אלימלך מספינקא) וחתנו של הרב מנחם מונדרר.

## קישורים חיצוניים

## הערות שוליים

משכנות הרועים
קטגוריה:העדה החרדית
ליפ דאב

**ליפ דאב** (באנגלית: **Lip dub**) הוא וידאו קליפ המשלב דיבוב שפתיים של המשתתפים לצלילי שיר מפורסם המושמע ברקע. הז'אנר זכה לפופולריות רבה בשנים 2009–2010, בעיקר בשל התפתחות הפלטפורמות לשיתוף סרטוני וידאו ביתיים כשבראשן YouTube. סרטוני הליפ דאב נחשבים לדוגמה לסרטונים ויראליים, שבמקרים מסוימים הגיעו תוך ימים ספורים לעשרות ואף מאות אלפי צפיות. ליפ דאב נראה בדרך כלל כסרטון ביתי שהוכן על ידי חובבנים בהשקעה מינימלית ובספונטניות. אולם למעשה, לצורך הכנת סרטון ליפ דאב איכותי נדרשת  השקעה רבה ודיוק בפרטים. הסרטון מצולם לרוב בשוט אחד, כאשר מצלמת הווידאו עוברת בין חדרים ומסדרונות שונים באתר הצילום ומתמקדת לסירוגין על השחקנים המדבבים בשפתיהם את השיר המושמע ברקע. על פי רוב כל שחקן מדבב מספר שניות מועטות את השיר עד שהמצלמה עוברת לשחקן הבא.

סרטון הליפ דאב לשיר "I Gotta Feeling" של הבלאק אייד פיז, אשר צולם בספטמבר 2009 על ידי תלמידי החוג לתקשורת באוניברסיטת קוויבק שבקנדה, היה אחד הסרטונים הראשונים בתחום שהגיעו לתפוצת ענק, זכה ליותר מ-10 מיליון צפיות, נחשב לאחד מהבולטים בז'אנר.

סרטון הליפ דאב לשיר "Marry you" של ברונו מארס, אשר צולם במאי 2012 בשידור חי, זכה ליותר מ-24 מיליון צפיות, נחשב אף הוא לאחד הבולטים בז'אנר. http://www.youtube.com/watch?v=5_v7QrIW0zY 

## קריטריונים
על אף שהז'אנר חובבני בעיקרו, ליפ דאבים מוצלחים ניכרים בדיבוב מדויק של השיר, בצילום יציב וכן בזויות צילום וליהוק מוקפד כך שזהות המדבב הבא טבעית אך מפתיעה את הצופה. לדוגמה המצלמה מתמקדת על המדבב הנוכחי, חולפת על פניו של אדם המשוחח במכשיר סלולרי כמו במקרה, אך לפתע המצלמה מתמקדת עליו והוא זה הממשיך את הדבוב. בנוסף יש יתרון לתיאום בין הדיבוב לתוכן השיר, בליפ דאב הקנדי למשל, המילה "לחיים" מלווה בהשקת כוסותיהם של המדבבים.

## ליפ דאב בישראל
להלן טבלת הליפ דאבים הבולטים שהוסרטו בישראל עד כה על פי פופולריות (מעל עשרת אלפים צפיות, מסודר על פי מספר הצפיות):

### אם אי פעם ניפגש שוב
**אם אי פעם ניפגש שוב** (מאנגלית: **If we ever meet again**) הוא קליפ ליפ דאב ישראלי מצליח, שזכה לתשומת לב בתקשורת המקומית והבינלאומית. אתר הליפ דאב הוותיק באינטרנט, Lip Dub Hub, אף השווה אותו לליפ דאב הקוויבקי שנחשב לטוב ביותר עד כה, וכינה את ישראל "ארץ הליפ דאב".
הווידאו קליפ מוזכר במקומות רבים בטעות כליפ דאב הישראלי הראשון, כשלמעשה מדובר בליפ דאב הראשון שנעשה ברמה גבוהה ועל כן זכה לתשומת הלב הרבה.

### כוכב נולד 9 - תראו מי שמדבב
בעונה התשיעית של התוכנית כוכב נולד נוהלה תחרות ליפדאבים של הצופים, שהעלו קליפים רבים של ליפדאבים לאתר התוכנית.

### הבנים והבנות 2016 - ליפ דאב על הקרח
בעונה הרביעית של הבנים והבנות נוהלה תחרות ליפדאבים של המתמודדים, צולמו מספר קליפים של ליפדאבים על הקרח שאת דיבוב השפתיים עשו זוג מהתוכנית (בן ובת) ובגמר התוכנית מכריזים על הקליפ המנצח.

## קישורים חיצוניים
* 
* 
* Dan Zak, Office Drones, Lip-Sync Your Heart Out The Washington Post 11.11.2007
* כוכב נולד 9 - תראו מי שמדבב
* הבנים והבנות - ליפ דאב על הקרח

## הערות שוליים

קטגוריה:מדיה חברתית
קטגוריה:אלקטרוניקה בידורית
קטגוריה:וידאו באינטרנט
קטגוריה:סרטונים: תופעות אינטרנט
אצטדיון דינמו (מינסק)

250px|ממוזער|מראה פנים האצטדיון עד לשיפוץ, בשנת 2012
**אצטדיון דינמו** (בבלארוסית: **Стадыён Дынама**) הוא אצטדיון רב תכליתי שנמצא במינסק שבבלארוס.

עד לסגירתו בשנת 2012 שימש בעיקר למשחקי הכדורגל של נבחרת בלארוס בכדורגל ושל קבוצת דינמו מינסק. האצטדיון הכיל כ-41,040 מקומות ונחנך ב-12 ביוני 1934 ונהרס במהלך מלחמת העולם השנייה, אך נבנה מחדש בשנת 1954. האצטדיון אירח שבעה משחקים בטורניר הכדורגל של אולימפיאדת מוסקבה 1980 וכן את משחקי קבוצת הכדורגל באטה בוריסוב בליגת האלופות בעונת 2008-09.

על שטח האצטדיון שכן בעבר בית קברות יהודי היסטורי, עד שבשנות ה-60 נאסר על קבורה בבית הקברות היהודי על ידי הממשל הקומוניסטי. לימים הוקם על חורבותיו אצטדיון דינמו.

בתחילת שנת 2012 החל שיפוץ האצטדיון במטרה להוסיף חיפוי מעל היציעים ובניית חניון תת-קרקעי. תחילה עבדה על הפרויקט חברה הונגרית אך לבסוף הובאה חברה גרמנית, אך התקציב שהוקצה לא הספיק ליישום הפרויקט וגם החברה הגרמנית פרשה.

עיריית מינסק תכננה להפוך את האצטדיון לאצטדיון לאומי ובשנת 2014 נחתם צו להפיכת האצטדיון לאצטדיון רב תכליתי, לכדורגל ולאתלטיקה. עלות הפרויקט הוערכה ב-180 מיליון יורו המגיעים מתקציב העירייה. בהתאם לתוכניות בנייה חדשות סוכם כי מספר המושבים צפוי להצטמצם על מנת לאפשר הוספת אולם ישיבות, משרדים, חדרי הלבשה ומסלולי ריצה לאתלטיקה.

באפריל 2016 נודע על שינויים נוספים בפרויקט הבנייה, על מנת לאפשר להכניס את האצטדיון לקטגוריה 4 בדירוג האצטדיונים של אופ"א.

ביוני 2018 נחנך מחדש, לאחר שהושלמו השיפוצים. ב-2019 אירח את טקסי הפתיחה והסיום ותחרויות האתלטיקה בהמשחקים האירופיים השניים ב-2019. היה האצטדיון הגדול בבלארוס עד לחנוכת אצטדיון הכדורגל הלאומי החדש במינסק ביוני 2025, המכיל כ-33,000 מקומות.

## ראו גם
* אצטדיון דינמו (קייב)

## קישורים חיצוניים

* 
* אצטדיון דינמו (מינסק) באתר World Stadiums

## הערות שוליים

דינמו
קטגוריה:דינמו מינסק
קטגוריה:מינסק: ספורט
דינמו
קטגוריה:מינסק: מבנים
יצחק דוב קופלמן

הרב **יצחק דוב קופלמן** (ביידיש: **קאפעלמאן**; 1909, ה'תרס"ט – 17 ביוני 2011, ט"ו בסיוון ה'תשע"א) היה ראש ישיבת לוצרן בשווייץ.

## ביוגרפיה
נולד בעיר חרקוב שבאוקראינה. במשך שמונה עשרה שנה למד אצל רבו, הרב שמעון שקופ, בישיבת שער התורה שבגרודנה. במלחמת העולם השנייה הוגלה לסיביר ונשלח לעבודת כפייה. בהמשך הועבר לסמרקנד, שם נאלץ לעסוק במסחר כדי להתקיים. לאחר המלחמה עמד בראש ישיבת "קאפעלן", שהוקמה מחדש בסמוך לאנטוורפן שבבלגיה. יחד עם הרב חיים יעקב רוטנברג יצא לפראג כדי לגייס תלמידים מקרב פליטי השואה. במשך יותר מעשור שימש כראש הישיבה, ולאחר מכן עבר לניו יורק, שם עמד בראש ישיבת "שערי יושר" – שנקראה על שם ספרו של רבו הרב שקופ.

בין הרב קופלמן לרב שמחה בונם אלתר, האדמו"ר מגור, נרקמו קשרי ידידות כאשר האדמו"ר שהה באנטוורפן בשנת 1948 (ה'תש"ח). הוא אף שלח את בנו, הרב יעקב אריה אלתר, האדמו"ר הנוכחי מגור, ללמוד תורה מפי הרב קופלמן בישיבת "קאפעלן".

בשנת 1964 (ה'תשכ"ד) התמנה לראש ישיבת לוצרן שבעיירה קרינץ הסמוכה ללוצרן, והחליף בתפקידו את הרב משה סולובייצ'יק. הרב קופלמן עמד בראשות הישיבה עד פטירתו, ושימש בה גם כמשגיח.

בשנת 1955 ביקר לראשונה בישראל, במטרה לאתר מועמד שישמש כראש ישיבה נוסף לצדו, במקום הרב ניז'ניק שפרש מהתפקיד. לבסוף נבחר לתפקיד הרב אליקים שלזינגר.

הרב קופלמן היה בין היחידים שנכחו בשעת פטירת רבו הרב שקופ בגרודנה. עם פרוץ המלחמה הציל מבית רבו את כתביו, למרות ניסיונות השלטון הרוסי להחרימם. כתבים אלה יצאו לאור לימים בספר "חידושי רבי שמעון יהודה הכהן".

במהלך שנותיו בלוצרן נהרו מאות יהודים ממדינות אירופה להשתתף עמו בתפילות בחגים ובהימים הנוראים. בשמו נקשרו סיפורים רבים על ברכות וישועות.

הרב קופלמן הלך לעולמו בט"ו בסיוון ה'תשע"א (2011), בגיל 105. בצוואתו הורה למנות את בנו לממשיך דרכו בראשות הישיבה.

## משפחתו
הרב קופלמן השאיר אחריו בן יחיד, הרב משה קופלמן – ראש ישיבת לוצרן שנוסדה מחדש בעיר קענווי איילנד שבאנגליה – וארבע בנות. אחת מהן נישאה לרבי משה רוזמרין, מחבר אמרי משה על כמה ממסכתות התלמוד.

## ספריו
בשנת 2014 (ה'תשע"ה) יצא לאור ספרו שיח יצחק, הכולל דברי מוסר על חומש בראשית, ובשנת 2017 (ה'תשע"ז) יצא כרך נוסף על ספר שמות.

## מתלמידיו
*בנו הרב משה קופלמן, ראש ישיבת לוצרן שווייצריה
*הרב ארי פרידמאן, ראש ישיבה גבוהה באר אברהם, סאו פולו, ברזיל
*הרב יוסף רוזנבלום, ראש ישיבת שערי יושר שבארצות הברית שאותה הקים הרב קופלמן
*הרב מנחם מנדל שפרן, דיין וראש ישיבת נועם התורה (למד אצלו בארצות הברית)
*הרב יונה רכניצר, ראש ישיבת תפארת משולם זוסיא טשרנוביל
*הרב אהרן רובינפלד, מראשי ישיבת בעלזא ומחבר הספר תורת הקניינים (ב"כ)
*הרב ישראל דוד שלזינגר, רב ודרשן במונסי - ניו יורק (למד אצלו בלוצרן)
*הרב בנימין אייזנברגר, רב קהילת היכל התפילה בבורו פארק
*הרב שמואל ישכר רוזנגרטן, ראש ישיבת בעלז בירושלים, וראש בית הדין של מחזיקי הדת (למד אצלו בקאפעלן)
* רבי נתן דוד רוזנבוים, האדמו"ר השני מזוטשקא, בני ברק
* הרב יעקב אריה אלתר, האדמו"ר מגור, ירושלים (למד אצלו בקאפעלן)
*הרב ברוך סולובייצ'יק, ראש ישיבת תורת זאב, ירושלים
*הרב יהושע חיים אריה שפיטץ, ראש ישיבת עץ חיים ווילרייק באנטוורפן
*הרב אהרן מאיר פורטיגל האדמו״ר מסקולען 

## קישורים חיצוניים
* 
* 
* 

## הערות שוליים

קטגוריה:ראשי ישיבה שווייצרים
קטגוריה:רבנים חרדים
קטגוריה:לוצרן: רבנים
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:שווייצרים שנולדו ב-1905
קטגוריה:שווייצרים שנפטרו ב-2011
חסד אלוהים

**חסד אלוהים** (באנגלית **God's Grace**) הוא רומן בדיוני פרי עטו של ברנרד מלמוד. הסיפור מתרחש על רקע חורבנו של המין האנושי, והישרדותו של אדם בודד. הספר ראה אור בשנת 1982. הספר תורגם לעברית בידי אמציה פורת וראה אור בהוצאת עם עובד (ספריה לעם) בשנת 1984. זהו הרומן האחרון שכתב ופרסם ברנרד מלמוד.

## הדמות והתמה
קלווין כהן, פלאונטולוג ובנו של רב, שהה בקרקעית האוקיינוס בזמן שהמין האנושי השמיד את עצמו במלחמה תרמו-גרעינית, ונותר לבדו אחרון מבני-מינו. הספר מתחיל בשיחה בין כהן לאלוהים, אשר מסביר ומתרץ כי קיומו של כהן הוא טעות זניחה, אשר תתוקן במהרה. לאחר שיח ודברים מסכים אלוהים להניח לכהן "להתקין עצמו למוות." נוכחותו הישירה של אלוהים נעלמת לאחר דין ודברים אלו. מקץ השיחה הראשונית ועד סיום הספר רומז אלוהים את רמיזותיו באותות, סימנים ושליחים. כהן נותר לבדו, נאלץ לפרש את כוונתו של האל, ולפעול כמיטב הבנתו לפי תוכנית האל.

אולם כהן לא נותר בודד זמן רב. שימפנזה שהיה בספינת המחקר שרד אף הוא את החורבן. במהרה מתברר כי השימפנז, הודות למתקן מיוחד שהושתל בו על ידי מדען, מסוגל לדבר. כהן פותח ספר תנ"ך באקראי ומעניק לשימפנז שם: בוז. כהן והשימפנז (שהוטבל לנצרות על ידי המדען), מגיעים לאי בודד.
בתחילה האי נטוש – אפילו החרקים אינם. אולם במהרה מצטרפים אל כהן ובוז קבוצת שימפנזים שמופיעים לפתע. כהן מחליט כי עליו להקים באי קהילה אלטרואיסטית, חקלאית. זהו, על-פי פרשנותו, רצון האל – או לפחות ציפייתו מכהן. כהן מייסד מדרשה ומלמד את קהילת השימפנזים פילוסופיה, היסטוריה ומוסר. בוז מלמד את השימפנזים לדבר, והקהילה חרוצה ומשגשגת. כהן מאלתר לנתיניו סדר פסח, מגדיר שבעה דיברות חדשים ומנגן פרקי חזנות של אביו על גבי גרמופון שחילץ מן הספינה. נראה כי האדם האחרון על-פני כדור הארץ הופך מעתה להיות מייסדה של הקהילה הראשונה של העולם החדש.

אולם הדברים משתבשים. השימפנזית הפורייה היחידה בקבוצה מעדיפה את חברתו של כהן על-פני חברתם של הזכרים בני-מינה. לאחר לבטים רבים מחליט כהן להיענות לשימפנזה העונה לשם מרים, והם מולידים תינוקת אדם שימפנזה. כהן רואה בהצלחת ההיריון אישור אלוהי להעזתו. הוא רואה בתינוקת את תחילתו של גזע חדש, זולתני, שיירש את הארץ. חבורת בבונים מופיעה באי, ומעוררים יצרים מודחקים אצל השימפנזים – טריטוריאליות, כוחניות, הדחף לבשר טרי.
אט-אט, כמגדל קלפים, קורסת האוטופיה ששאף ליצור כהן. האם הייתה זו יומרה מצדו? האם חטאיו ויהירותו הכעיסו את האל? ידוע וברור לו, כי יראתו מהאל גדולה מאהבתו אליו. האם על כך העניש אותו אלוהים?
אולם עם כל נוכחותו של האל באותות והתערבותו בהרכב המשתנה אוכלוסיית האי, עדיין נראה כי הבחירה החופשית והחלטותיו של כהן קובעות את גורלו וגורל קהילתו. כהן עומד בפני צמתים חשובים ודבק שוב ושוב בהנחה כי ברואי האל טובים הם מיסודם.
השאלה העולה היא האם גורלו של כהן היה נתון מראש? האם הניסוי הכביר שלו היה אך כמשחק בעיני האל?

הספר הוא אלגוריה עזה ונוקבת על יחסי האדם והאל. מצויה בו ביקורת על אדישותו או צימאון דמו של האל מצד אחד, ועל יהירותו ותעוזתו של האדם מצד שני.

## לקריאה נוספת
*אונגר, הנרי, **תמונת האנושות כספינה שנטרפה** הארץ, כ"ח בחשון תשמ"ה, 23 בנובמבר 1984, עמ' 16.
*מלמוד, ברנרד, **חסד אלוהים**, הוצאת עם עובד, 1984.
*פרידלנדר, יוסף, **סיפור פסימי על יהודי אופטימי**. בארץ ישראל: מדיניות, חברה, כלכלה, ספטמבר 1984, עמ' 45, 59.

## קישורים חיצוניים

*ביקורת על הספר של הניו-יורק טיימס
*מאמר על הספר באתר "סיפור פשוט"
*סדרת הרצאות מצולמות של הנרי אונגר על הספר

קטגוריה:ספרי 1982
קטגוריה:רומנים (סוגה ספרותית)
קטגוריה:ספרי ספריה לעם
מיריי מאתיה

[שמאל|ממוזער|250px|מיריי מאתיה ב[הופעה, אפריל 2008]]
**מיריי מאתיה** (בצרפתית: **Mireille Mathieu**; נולדה ב-22 ביולי 1946) היא זמרת צרפתייה. במהלך 50 שנות הקריירה שלה מכרה כ-150 מיליון תקליטים, הקליטה כ-1200 שירים בתשע שפות והייתה הזמר המערבי הראשון שהופיע בסין העממית. היא נולדה באביניון, בכורה ל-14 אחים במשפחה ענייה. את הופעותיה הראשונות על הבמה ערכה כבר בגיל 4, בכנסייה אליה הלכה משפחתה. בנעוריה עבדה במפעל וחסכה כסף לשיעורי הזימרה. הסינגלים שלה, ביניהם "Pardonne-moi ce caprice d'enfant", "Mon Credo" ו-"C'est Ton Nom", הפכוה לכוכבת גדולה בצרפת ובאירופה בכלל, וכן הקנה לה פרסום בצפון אמריקה.

## דיסקוגרפיה

## קישורים חיצוניים

* 

* 

קטגוריה:זמרות צרפתיות
קטגוריה:קצינים בלגיון הכבוד
קטגוריה:מעוטרי עיטור הידידות (רוסיה)
קטגוריה:צרפתיות שנולדו ב-1946
סרגיי סטפאשין

גנרל פולקובניק בדימוס **סרגיי ואדימוביץ' סטפאשין** (ברוסית: **Серге́й Вади́мович Степа́шин**; נולד ב-5 במרץ 1952, בפורט ארתור, סין) הוא פוליטיקאי רוסי, לשעבר יו"ר לשכת מבקר המדינה הרוסי (Счётная палата Российской Федерации).

הוא כיהן כראש ממשלת רוסיה מספר חודשים בשנת 1999 לפני שהוחלף בולדימיר פוטין. ב-1994 הוא היה שר הביטחון ועמד בראש המשרד הממשלתי לענייני ביטחון פנים וכיהן כשר הפנים של רוסיה. מאפריל 2000 ועד ספטמבר 2013 כיהן כמבקר המדינה הרוסי ועמד בראש לשכת החשבון הרוסית.

## ביוגרפיה
סרגיי סטפשין נולד במשפחת קצין הצי הסובייטי במהלך שרותו בסין. בהיותו בן 3 המשפחה חזרה לברית המועצות. במסגרת השרות הצבאי, בשנת 1973 הוא סיים את מכון הפוליטי הגבוה של משרד הפנים בלנינגרד והמשיך את השרות. בשנות ה-80 החל ללמד במכון בו למד. עם תחילת הפרסטרויקה נכנס לפוליטיקה. התנגד לפוטש של אוגוסט והתמנה ליו"ר ועדה לחקר האירועים. תוצאה של פעילות הוועדה לא פורסמה מעולם. בשנת 1991 מונה לסגן שר הפנים האחראי על מרחב סנקט פטרבורג. בשנת 1992 עזב את משרד הפנים וחזר לפוליטיקה. באירועים של שנת 1993 תמך בנשיא בוריס ילצין. ב-24 בספטמבר 1993 מונה לסגן הראשון של שר הפנים. ב-3 במרץ 1994 מונה למנהל מודיעין נגדי. בשנת 1995 מונה למנהל שרות הביטחון הפדרלי. בשנת 1995, במהלך אירועים סביב מתקפת הטרור על בית החולים בעיר בודנובסק היה ראש המטה. מייד לאחר הפרשה פוטר מתפקיד.

החל מנובמבר 1995 עבד במנגנון הנשיאותי. ב -2 ביולי 1997 התמנה לשר המשפטים. ב-28 באפריל 1998 מונה לשר הפנים.

ב-12 במאי 1999 מונה לממלא מקום ראש הממשלה, עד 9 באוגוסט 1999 היה לראש ממשלת רוסיה. ממשלת סטפאשין לא התאפיינה בשינויים רבים, פיטוריו ב-9 באוגוסט 1999 באו כהחלטה אסטרטגית מצד מקורביו של בוריס ילצין שרצו להבטיח את קידומו של ולדימיר פוטין כיורש לילצין.

ב-19 בדצמבר 1999 - נבחר לדומה הממלכתית מטעם סנקט פטרבורג, הוא נתמך על ידי המפלגה הליברלית יאבלוקו.

מאז ה-19 באפריל 2000 היה יו"ר המשרד לביקורת המדינה. בעקבות המינוי התפטר מדומה. בשנת 2010 חודש המינוי לכהונה שלישית ובספטמבר 2013 הוחלף על ידי טטיאנה גוליקובה, שרת הבריאות לשעבר.

מאז 2007 הוא יו"ר החברה הארץ-ישראלית הקיסרית הפרבוסלבית, מהארגונים ההומניטריים והמדעיים הוותיקים ביותר ברוסיה. הוקם ב-21 במאי 1883 לעידוד שיתוף הפעולה בין עמי המזרח התיכון בתחומים הומניטריים ומדעיים.

במהלך שירותו בארגוני ביטחון המדינה הוענקו לו מספר עיטורים של רוסיה ומדינות אחרות כדוגמת מסדר כוכב הקוטב (שוודיה) ומסדר שיתוף הפעולה. בשנת 1994 סיים את עבודת הדוקטורט שלו.

## משפחתו
רעייתו, תמרה ולדימירובנה היא כלכלנית בכירה, סגנית בכירה לנשיא הבנק לסחר חוץ (ונשטורגבנק). לזוג יש בן.

## קישורים חיצוניים

* 

* ביוגרפיה באתר לנטה-פדיה

קטגוריה:ראשי ממשלת רוסיה
קטגוריה:ראשי שירות הביטחון הפדרלי הרוסי
קטגוריה:מפקדים בלגיון הכבוד
קטגוריה:שרי המשפטים של רוסיה
קטגוריה:שרי הפנים של רוסיה
קטגוריה:חברי הדומה הממלכתית
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:החברה הארץ-ישראלית הפרבוסלבית הקיסרית: אישים
קטגוריה:רוסים שנולדו ב-1952
מיכאל אליניקוב

[ממוזער|250px|מימין לשמאל: מיכאל אליניקוב, [דוב גולדברג|בוריס גולדברג, אברהם אידלסון]]
**מיכאל אָלֶיְנִיקוֹב** (לעיתים **אלייניקוב**; **Алейников**; 23 באפריל 1880 – 17 באוגוסט 1938) היה עורך דין, סוחר, תעשיין ופעיל ציוני ברוסיה ובהמשך בחיפה, חבר הוועד המרכזי של ציוני רוסיה וחבר הוועד הפועל הציוני הגדול. חבר האספה המכוננת הרוסית ב-1917.

## קורות חיים

אליניקוב נולד בסמולנסק שברוסיה למשפחה לא-ציונית. למד משפטים באוניברסיטת חארקוב, ובעת לימודיו נתוודע לתנועה הציונית. לאחר לימודיו השתלב בתעשיית הנפט בבאקו.

מאוחר יותר עבר אליניקוב לעיר אודסה, וגם בה עסק במסחר בנפט, והשתלב בעשייה הציונית בעיר. הוא ייסד עם זאב ז'בוטינסקי ושלמה זלצמן את הוצאת "קדימה" (בהמשך "ווסטוק", 'מזרח'), אשר הוציאה עשרות ספרים ששיקפו את הרעיון הלאומי ביצירות של גדולי הציונות והופצו ברחבי רוסיה.

לאחר מכן עבר לפטרבורג, שם נלחם להגנת זכויותיהם של יהודי רוסיה ולהרחבתן, והמשיך בפעילותו ציונית. ב-1913 היה חבר המרכז הציוני ברוסיה. ב-1917 נבחר לאספת הנבחרים הזמנית ברוסיה. עד 1919 היה יו"ר מרכז הקהילות היהודיות ברוסיה.

ב-1919 נמלט מרוסיה מאימת הבולשביקים. היה חבר הוועד הפועל הציוני עד 1921. מאז ועד 1924 היה ממלא מקום המזכיר הכללי של ועד המשלחות היהודיות בפריז, ואחר כך כיהן כמנהל המועצה הכלכלית של ההסתדרות הציונית בלונדון. כן היה חבר מערכת העיתון היהודי, שנבחרה על ידי ועידת הפדרציה של ציוני רוסיה-אוקראינה בספטמבר 1922 בשפה הרוסית "ראזסווייט".

ב-1926 עלה לארץ ישראל, והשתקע בחיפה עם אשתו, מרוסיה.

בשנים 1928–1933 היה יו"ר ומנהל חברת הכשרת מפרץ חיפה, שהייתה התאחדותן של שלוש חברות (משק, קהילת ציון אמריקאית וקדם) ביוזמתו של יוסף לוי, אשר הוקמה על מנת לרכוש את אדמות מפרץ חיפה.

גולת הכותרת של פעילותו הציבורית הייתה יו"רות ועד הדר הכרמל בין השנים 1932–1938, שבמסגרתו פעל רבות לקידומה של השכונה העברית הראשונה בעיר. במקביל לעסקיו שימש גם כחבר הוועד המנהל של הטכניון.

ב-1934 היה בין מקימיו של בית החרושת ליציקה וחרושת קרמינר (לימים וולקן) במפרץ חיפה.

ב-1937 קיבל חברות במסדר האימפריה הבריטית מאת מלך בריטניה בשל פעילותו הציבורית לטובת הכלל.

נפטר בשאמוני בצרפת והובא לקבורה במתחם בתי הקברות בחיפה על ידי ועד הדר הכרמל.

על שמו רחוב מיכאל בהדר הכרמל בחיפה.
שמאל|ממוזער|250px|שלט ישן של רחוב מיכאל

## לקריאה נוספת
* 'אליניקוב, מיכאל', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 47.

## קישורים חיצוניים
* 
* 
*  (עם מותו)
* 

## הערות שוליים

קטגוריה:אישים הקבורים בבית הקברות חוף הכרמל
קטגוריה:אנשי העלייה הרביעית
קטגוריה:אנשי עסקים יהודים אוקראינים
קטגוריה:אנשי עסקים יהודים רוסים
קטגוריה:הדר הכרמל: אישים
קטגוריה:חברים במסדר האימפריה הבריטית
קטגוריה:חיפה: אישים
קטגוריה:יהודים חברי הפרלמנט הרוסי
קטגוריה:מו"לים יהודים אוקראינים
קטגוריה:סגל ראזסווייט
קטגוריה:עורכי דין יהודים אוקראינים
קטגוריה:עיתונאים יהודים רוסים
קטגוריה:פעילים ציונים באוקראינה
קטגוריה:פעילים ציונים ביישוב
קטגוריה:פעילים ציונים ברוסיה
קטגוריה:תעשיינים ביישוב
קטגוריה:ארץ-ישראלים שנולדו ב-1880
קטגוריה:ציונים ילידי המאה ה-19
קטגוריה:ארץ-ישראלים שנפטרו ב-1938
טומי סנדס

[שמאל|ממוזער|250px|טומי סנדס בהופעה ב[שייח ג'ראח, 2010]]
**טומי סנדס** (באנגלית: **Tommy Sands**; נולד ב-19 בדצמבר 1945) הוא זמר פולק אירי, מלחין ופעיל חברתי.

## ביוגרפיה
נולד בחווה המשפחתית בצפון אירלנד. שני הוריו באו ממשפחות מוזיקליות ובמשפחה היו שבעה ילדים.

בשנת השבעים החלו להופיע כמה מהאחים לבית משפחת סנדס ביחד תחת השם "The Sands Family". בנוסף סנדס פיתח קריירת סולו במהלכה שיתף פעולה עם אמנים שונים כמו פיט סיגר, ג'ואן באאז, הצ'לן וודרן סמילוביץ. אחד משיריו המפורסמים ביותר, There Were Roses, עוסק בסכסוך באירלנד. הוא נישא לקתרין ואב לשני ילדים, שעמם הוא לעיתים מופיע בהופעותיו.

בשנת 2002 הוא קיבל תואר דוקטור של כבוד מאוניברסיטת נבאדה-רינו. על "עבודה יוצאת דופן כמוזיקאי ושגריר של שלום והבנה".  ביוני 2010, הגיע לישראל ולרשות הפלסטינית לסיבוב הופעות. במהלכו הופיע בשייח ג'ראח שבירושלים במחאה על פינוי התושבים הערבים במקום מבתיהם.

## קישורים חיצוניים

* 

קטגוריה:זמרים אירים
קטגוריה:אירים שנולדו ב-1945
טרסם סינג

**טרסם סינג** (בהינדית: **तरसेम सिंह**, נולד ב-26 במאי 1961) הוא במאי קולנוע הודי.

## ביוגרפיה
סינג נולד בהודו וגדל בהרי ההימלאיה. בבגרותו למד עיצוב ואמנות בקליפורניה. את דרכו המקצועית החל כבמאי וידאו-קליפים ופרסומות. בין היתר ביים את הקליפ של השיר "Losing My Religion" של להקת אר.אי.אם. שזכה בתואר קליפ השנה של MTV (1991), וביים פרסומות למותגים קוקה-קולה ונייקי.

סרטו הראשון כבמאי היה "תא קטלני" (2000).
סרטו השני "מעבר לכל חלום" (2006), הוקרן בהקרנת בכורה בפסטיבל הסרטים הבינלאומי בטורונטו ושנתיים לאחר מכו יצא לאקרנים בארצות הברית.
סרטו הבא של סינג, בני אלמוות, היה עיבוד חדש לסיפור מהמיתולוגיה היוונית, והוא יצא לאקרנים ב-2011.

בסרטיו שם טרסם סינג דגש על העיצוב האמנותי והם מתאפיינים בתלבושות מרהיבות ואתרי צילום ייחודיים.

## פילמוגרפיה
*תא קטלני (2000)
*מעבר לכל חלום (2006)
*בני אלמוות (2011)
*מראה מראה: הסיפור האמיתי (2012)
*חי פעמיים (2015)
**Dear Jassi* (2023)

## קישורים חיצוניים

* 

קטגוריה:במאי קולנוע הודים
קטגוריה:תסריטאי קולנוע
קטגוריה:במאי וידאו קליפים
קטגוריה:זוכי פרס גראמי
קטגוריה:בוגרי אוניברסיטת דלהי
קטגוריה:מהגרים מהודו לארצות הברית
קטגוריה:הודים שנולדו ב-1961
הפו"ם

**הפו"ם** (ראשי תיבות של **הפעולות המיוחדות** או **הפלוגות המיוחדות**) הייתה יחידה של "ההגנה" שהתקיימה במשך שלושה חודשים, החל מיוני 1939, לשם עריכת פעולות תגמול נגד ערביי ארץ ישראל ולפעולה נגד ממשלת המנדט.

בשנת 1939, לאחר פרסום הספר הלבן, נתעורר לחץ מצד פעילי ההגנה לפעול. היה זה כבר לאחר שמאורעות תרצ"ו-תרצ"ט החלו לדעוך ופלוגות השדה כבר פורקו. מטה ההגנה נענה לדרישות והקים את הפלוגות המיוחדות, הפו"ם, לצורך ביצוע פעולות אקטיביות. בראש היחידה עמד יצחק שדה, והיא הורכבה משלוש יחידות אזוריות: בחיפה, בפיקודו של לוי אברהמי, בתל אביב, בפיקודו של אליהו כהן (לימים האלוף אליהו בן חור) וצבי ספקטור, ובירושלים, בפיקודו של שלמה שמיר. 

היחידה פורקה בספטמבר 1939, בעקבות דעיכת הטרור הערבי ופרוץ מלחמת העולם השנייה.

בין פעולות הפו"ם:
* ב-8 ביוני 1939 הטמינו אנשי הפו"ם מוקש בספינת משטרה בריטית בשם "סינבאד 2", שעסקה בסיורים ללכידת אוניות מעפילים. כתוצאה מכך טבעה הספינה, מפקדה נהרג, וחמישה מאנשיה נפצעו. 
* בליל 13 ביוני 1939, כתגובה להריגת נהג הקטר  על המסילה בין הכפר בלד א-שיח' לנשר, ועל הריגות נוספות של יהודים שקדמו להריגה זו, חטפה חוליה של הפו"ם 5 תושבים מאחד הבתים והרגה אותם מחוץ לכפר. הלוחמים יצאו לפעולה כשהם לובשים בגדים אזרחיים למען יידעו כי הפעולה בוצעה על ידי יהודים.
* ב-15 ביוני 1939 ליד הכפר לוביה שבגליל, בדרך טבריה-נצרת, נהרג ביריות הנוטר  מאפיקים. בתגובה יצאה ב-20 ביוני חוליה של הפו"ם מסג'רה, אחד מחבריה יגאל אלון (אז פייקוביץ'), וירתה לתוך בית בלוביה. מהירי נהרגו שלושה אנשים ונפצעו שלושה. במאמר המערכת בעיתון "דבר", שנכתב ללא ידיעת זהות התוקפים, נאמר: "פשע חדש אירע בכפר לוביה, פשע מבעית, המעיד כי מבצעיו איבדו את שארית ההבחנה ונסתלק מהם זיק אחרון של הרגש האנושי".
* בעקבות פציעת שוטר יהודי, שרכבו עלה על מוקש ליד כפר חסידים, נערכה ב-28 ביולי פעולת תגמול בכפר ח'רבת סעסע (ליד רמת יוחנן), ובה פוצץ בית המוכתר מבלי לפגוע באזרחים.

## קישורים חיצוניים

* יהודה לפידות, פעולות תגובה ונקם של ההגנה, באתר "דעת"

## הערות שוליים

קטגוריה:יחידות ההגנה
משחקים בצורה קואליציונית

## הגדרות
**<big>משחק בצורה קואליציונית עם תשלומי צד</big> **  
(games in coalitional form with side payments(TU) games)

זה הוא משחק שיתופי המוגדר על ידי הזוג \left(N ; v\right) כך שמתקיים:
* N =\{1,2,\cdots,n\} הוא קבוצה סופית של שחקנים.
* v:2^N \rarr \mathbb{R} היא פונקציה המתאימה לכל תת-קבוצה S  של שחקנים מספר ממשי v(S)  ומקיימת v(\emptyset)=0. \! v נקראת הפונקציה הקואליציונית של המשחק.

**<big>פתרון של משחק קואליציוני עם תשלומי צד</big>**

תהי U משפחת משחקים בצורה קואליציונית (על קבוצה כלשהי של שחקנים).
מושג פתרון (עבור המשפחה U) הוא פונקציה \varphi המתאימה לכל משחק (N;v)\in U תת-קבוצה \varphi(N;v) של RN.

ייתכן כי עבור משחק מסוים  (N;v)\in U יתקיים \varphi(N;v)=\empty.

מושג הפתרון נקרא נקודתי אם לכל משחק (N;v)\in U הקבוצה \varphi(N;v) בת איבר אחד.

**<big>שקילות אסטרטגית</big>**

משחקים בצורה קואליציונית \left(N;w\right), \left(N;v\right)  **שקולים אסטרטגית** אם קיימים מספרים a>0 ו-b_1,\cdots,b_n\in\mathbb{R} כך שלכל S\subseteq N מתקיים: w\left(S\right)=av\left(S\right)+\sum_{i\in S}b_i.

## דוגמאות וסוגים של משחקים בצורה קואליציונית

**<big>משחק פשוט</big>**

משחק \ (N;v) יקרא משחק פשוט אם הוא משחק בצורה קואליציונית ולכל תת-קבוצה S של N מתקיים  \ v(S)=0 או \ v(S)=1. להרחבה ניתן לקרוא ב משחק פשוט .

**<big>משחק סכום קבוע</big>** 
משחק \ (N;v) יקרא משחק סכום קבוע אם \ \forall S \subseteq N \; . \; v(S)+v(N \smallsetminus S)=v(N). 

**<big>משחק רוב משוקלל</big>**

משחק \ (N;v) יקרא משחק רוב משוקלל אם הוא משחק פשוט וקיימים משקלות חיוביים  \left(w_1,w_2...w_n\right)  (אחד לכל שחקן) ומיכסה   q \geq 0 כך שלכל \ S \subseteq N מתקיים:
:V(s) = 
\left\{\begin{matrix} 
1 &\mbox{if}\ \sum_{i\in S} w_i \geq q \\
0 &\mbox{if}\ \sum_{i\in S} w_i 

**<big>משחק סופר אדיטיבי</big>**

משחק  \ (N;v) יקרא משחק סופר אדיטיבי אם הוא משחק בצורה קואליציונית ולכל שתי קבוצות זרות \ T, S \subseteq N מתקיים:
\ v(\ T\cup S)\ge v(S)+v(T)

**<big>משחק קמור</big>**

משחק
\,(N;v) 
יקרא משחק קמור אם הוא משחק בצורה קואליציונית ולכל זוג קואליציות 
\,S,\,T 
מתקיים: 
v(S)+v(T)\le v(S\cup T)+v(S\cap T).
(בפרט הוא משחק סופר אדיטיבי)

**<big>משחק מונוטוני</big>**

משחק  \ (N;v) יקרא משחק מונוטוני אם הוא משחק בצורה קואליציונית ולכל שתי קואליציות \ S,T  כך ש- S\subseteq T,  מתקיים: v(S)\le v(T)

**<big>משחק שוק</big>**

להרחבה ניתן לקרוא במשחק שוק.

## משפטים

**<big>משפט</big>** 
אם משחק  \ (N;v) הוא סופר אדיטיבי ומשחק  \ (N;w) שקול לו אסטרטגית אזי, המשחק  \ (N;w) הוא סופר אדטיבי .

**<big>משפט</big>** 
כל משחק \ (N;v) שקול אסטרטגית למשחק מונוטוני.

## דוגמאות לפתרונות למשחקים בצורה קואליציונית

**<big>פתרונות נקודתיים</big>**

**<big>ערך שפלי</big>**

:\varphi_i(N;v)= \frac{1}{|N|!}\sum_R\left [\ v(P_i^R \cup \left \{ i \right \}) - \ v(P_i^R) \right ]\,\!
כאשר R הוא יחס סדר על השחקנים, הסכום רץ על כל יחסי הסדר האפשריים (קיימים !n כאלה) ו-P_i^R היא קבוצת כל השחקנים שמקדימים את i ביחס הסדר R.
להרחבה ניתן לקרוא בערך שפלי.

**<big>גרעינון</big>** 
להרחבה ניתן לקרוא בגרעינון (משחק שיתופי).

**<big>פתרונות קבוצתיים</big>**

**<big>הליבה</big>** 
להרחבה ניתן לקרוא בליבה של משחק שיתופי

## ראו גם
* משחק שיתופי
* מונחים בתורת המשחקים

## לקריאה נוספת
*

קטגוריה:תורת המשחקים
ארכיטקטורת הרווארד

ממוזער|250px|
ארכיטקטורת הרווארד

**ארכיטקטורת הרווארד** (באנגלית: **Harvard architecture**) היא ארכיטקטורת מחשב בה מקום האחסון וערוצי המידע מופרדים ממש, בין אלה המשמשים את הפקודות להרצה, ואלה של המידע המעובד על ידי הפקודות.

מקורו של המונח הוא במחשב הרווארד סימן 1, שהיה בעל מקום מוגבל לאחסון מידע, אשר הוכל במלואו בתוך יחידת עיבוד מרכזית, ולא אפשר גישה לזיכרון אשר הכיל את הפקודות כזיכרון לעיבוד. תוכניות היו צריכות להטען על ידי המפעיל, והמחשב לא היה יכול לבצע אתחול לעצמו.

כיום, מעבדים מיישמים הפרדה שכזו בקווי המידע על פי רוב מטעמי ביצועים. חלק מהמעבדים אשר מוצהרים כ"מעבדי ארכיטקטורת הרווארד" מממשים, הלכה למעשה, ארכיטקטורת הרווארד מֻסְגֶּלֶת, כך שהם מסוגלים לבצע פעולה כמו טעינת תוכנה ממקום אחסון חיצוני, ולאחר מכן הרצתה.

עם זאת, קיימים גם רכיבים הנשענים על עקרונות ארכיטקטורת הרווארד קלאסית (בעיקר מעבדי אות ספרתיים ומיקרו-בקרים קומפקטיים), אך אפילו רכיבים כאלו מממשים לרוב פקודות מיוחדות לצורכי שליפת מידע מזיכרון התוכנה כטבלאות נתונים לקריאה בלבד ו/או פקודות לתכנות מחדש של זיכרון התוכנה.
## קישורים חיצוניים

קטגוריה:מעבד
תא קטלני

**תא קטלני** (באנגלית: **The Cell**, תרגום מילולי: "התא"), הוא סרט קולנוע משנת 2000 של הבמאי ההודי טרסם סינג. הסרט הוא מותחן פסיכולוגי בכיכובם של ג'ניפר לופז ווינס ווהן. במאי הסרט, טרסם סינג, השתמש באפקטים מיוחדים, תלבושות ואיפור על מנת ליצור עולם ויזואלי המדמה לצופים כיצד נראים חלומותיו ומחשבותיו של רוצח סדרתי.

## תקציר העלילה
סוכן ה-FBI נובק (וון) צד רוצח סדרתי המטביע את קורבנותיו בתא זכוכית גדול. כשהסוכנים עולים על עקבותיו ומגיעים לביתו, הם מגלים שהוא נפל לתרדמת, ושאם לא יגלו היכן נמצא התא הקטלני, האישה המוחזקת כעת בתא תמות בעוד זמן קצר. על מנת לגלות את מיקום התא, פונה נובק לקת'רין דין (לופז), פסיכולוגית ילדים, המשתמשת בטיפול נסיוני על מנת לעורר ילדים השרויים בתרדמת. בטיפול זה, היא מחדירה את תודעתה אל תודעתו של הילד השרוי בתרדמת, ובעצם נכנסת אל תוך מוחו. כעת עליה לחדור אל תוך מוחו של הרוצח הסדיסט ולגלות את מקום הימצאו של התא.

## קישורים חיצוניים

* 

קטגוריה:סרטי אימה מ-2000
קטגוריה:BDSM בקולנוע
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:ג'ניפר לופז
קטגוריה:סרטי מותחן פסיכולוגיים
קטגוריה:סרטים אמריקאיים משנת 2000
קטגוריה:סרטי מדע בדיוני מ-2000
קטגוריה:סרטים עם מוזיקה מאת הווארד שור
קטגוריה:סרטים שצולמו בקליפורניה
קטגוריה:סרטי טרסם סינג
גאוקשינג

שמאל|ממוזער|250px|מטמון משחק לדוגמה. צכיה, 2004
**גאוקשינג** (**Geocaching**), או **מטמונאות**, היא מעין גרסה מודרנית למשחק חפש את המטמון בה המשתתפים משתמשים ב-GPS או מכשירי ניווט אחרים על מנת להחביא או למצוא מטמונים, הנקראים באנגלית geocaches או caches. המטמונים מוחבאים בכל רחבי העולם.

לרוב, המטמון יהיה בתוך מכל חסין מים. הוא מכיל פנקס או דף על מנת שהמבקרים יוכלו לרשום שהם מצאו אותו. רוב המטמונים מכילים גם חפצים נוספים להחלפה בין השחקנים, כאשר הכלל הוא שבמקום חפץ שנלקח, יש לשים במטמון חפץ אחר, שווה ערך לפחות.

נכון לאוקטובר 2023, ישנם יותר מ-3 מיליון מטמונים ברחבי העולם, מהם מעל ל-2000 בישראל. הערכה גורסת כי ישנם מעל 5 מיליון שחקנים וכ-2200 שחקנים בישראל. 

## הרקע להיווצרות המשחק
עד מאי 2000 מערכת ה-GPS, המנוהלת על ידי ממשלת ארצות הברית, הייתה משדרת את נתוני המיקום הפומביים עם שגיאה מוגדלת במכוון, על מנת למנוע מגורמי טרור לנצל את ה-GPS למטרות טרור. ביל קלינטון, באחת מהחלטותיו האחרונות, ביטל את הכנסת השגיאה לשידורים. בין לילה שודרגו מיליוני קולטי GPS ברחבי העולם.

ב-3 במאי 2000, דייב אולמר מאורגון ביקש לבדוק האם אכן בוטלה אותה סטייה, ופרסם בקבוצת דיון באינטרנט כי הוא החביא לא רחוק מפורטלנד מטמון. בתוך 3 ימים, נמצא המטמון פעמיים, ואנשים החלו לחקות את אולמר. למעשה, היה זה תחילתו של הגאוקשינג.

## מטמונים (caches)
קיימים סוגים שונים של מטמונים. הסוג הנפוץ ביותר הוא מטמון רגיל (traditional), בו אדם מתבקש למצוא מטמון בקואורדינטה מסוימת. סוגים נפוצים אחרים הם מטמון רב-שלבי (multi-cache), בו כל קואורדינטה מצביעה על הקואורדינטה הבאה עד למציאת המטמון, וכן מטמון חידה (mystery/puzzle) בו על המחפש לפתור חידה כדי לקבל את הקואורדינטות הנכונות.

גודלו של מטמון משתנה, ונע לרוב בין קופסת סרט צילום (פילם 35 מ"מ), ועד קופסה גדולה. גודלו של המטמון קובע גם בדרך כלל את תוכנו, כאשר קופסה תכיל בדרך כלל חפצים להחלפה. במטמון יכולים להימצא חפצים מיוחדים של המשחק, כגון דיסקית (travel bug) או מטבע (geocoin). חפצים אלו נקראים trackables - יש להעבירם בין מטמונים ובדרך כלל קיימת גם משימה כלשהי הקשורה אליהם, שנקבעה על ידי בעליהם.

ברובם המכריע של המקרים, בחירת מיקום המטמון אינה מקרית, והיא לרוב ליד אתר מיוחד. בתיאור המטמון יהיה לרוב תיאור של האתר, כגון עובדות עליו, היכן כדאי לטייל באזור ועוד.

## Geocaching.com
Geocaching.com הוא האתר הגדול והמרכזי בכל מה שקשור לפעילות גאוקשינג. האתר מנוהל על ידי חברת groundspeak. רישום בסיסי חינמי מאפשר לבצע את הפונקציות הבסיסיות כמו חיפוש מטמונים, דיווח על מציאות ואי מציאות של מטמונים, ורישום ומציאה של trackables. מנוי "פרימיום" (בעלות של כ-40 דולר אמריקאי בשנה) מאפשר לקבל עדכונים על מטמונים חדשים, ומציאות של אנשים אחרים.

## קיצורים מקובלים בתחום
TFTC = Thanks for the cache
FTF = First to find
TNLN = Took nothing left nothing
TB = Travel bug
GZ = Ground zero
DNF = Did not find
CITO = Cache in trash out
CO = Cache owner

## קישורים חיצוניים
* 

* 
* 
* cafe.themarker.com - פוסט בבלוג על גאוקשינג
* מפת המטמונים בישראל
* 
* קבוצת הפייסבוק של קהילת הגיאוקשינג הישראלית

## הערות שוליים

קטגוריה:ניווט
קטגוריה:ענפי ספורט
קטגוריה:GPS
שרעבי

**שרעבי** הוא שם משפחה נפוץ בקרב יהדות תימן ומקורו באזור שרעב.

## הערות שוליים

קטגוריה:שמות משפחה ביהדות תימן
קטגוריה:שמות משפחה טופונימיים
The Final Frontier

**The Final Frontier** ("הגבול האחרון") הוא אלבום האולפן ה-15 של להקת ההבי מטאל הבריטית איירון מיידן. האלבום יצא לשווקים ב-16 באוגוסט 2010 (בישראל יצא לאור בתאריך 18 באוגוסט 2010), למרות שסיבוב ההופעות לתמיכת האלבום, The Final Frontier World Tour יצא לדרך ב-9 ביוני 2010. זה היה אלבום האולפן הארוך ביותר של איירון מיידן (76 דקות ו-35 שניות) עד ליציאת אלבומם הבא בשנת 2015. האלבום הקודם, A Matter of Life and Death יצא 4 שנים לפני אלבום זה. זו גם הייתה ההפסקה הארוכה ביותר בין שני אלבומי אולפן של איירון מיידן (4 שנים) עד האלבום הבא (5 שנים).

הסינגל הראשון מהאלבום נקרא 'El Dorado', הוא הופץ ב-8 ביוני והיה זמין להורדה מהאתר של איירון מיידן בחינם. ב-13 ביולי פרסמו איירון מיידן וידאו קליפ באורך 5 דקות שמכיל חלק מהשיר הפותח של האלבום- "Satellite 15... The Final Frontier".

זהו האלבום הרביעי של איירון מיידן בו סטיב האריס השתתף בכתיבת כל השירים (האלבומים האחרים היו Killers, Brave New World ו-A Matter of Life and Death). השיר "El Dorado" הוא השיר השני של איירון מיידן ששמו אינו באנגלית -השיר הראשון היה "Como Estais Amigos" מהאלבום Virtual XI.

## רשימת השירים

## השתתפו באלבום
*ברוס דיקינסון - סולן
*סטיב האריס - גיטרה בס
*אדריאן סמית' - גיטרה חשמלית
*דייב מארי - גיטרה חשמלית
*יאניק גרס - גיטרה חשמלית
*ניקו מק'בריין - תופים

## קישורים חיצוניים

## הערות שוליים

קטגוריה:אלבומי איירון מיידן
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה בברזיל
קטגוריה:אלבומי חברת EMI רקורדס
ז'ולייט חסין

**ז'ולייט חסין** (באנגלית: **Juliette Hassine**; 9 במאי 1948 - 3 באוגוסט 2010) הייתה פרופסור לספרות, חוקרת ומבקרת ספרות ישראלית. כלת פרס האקדמיה הצרפתית.

## ביוגרפיה
פרופסור ז'ולייט חסין  נולדה בעיר מקנס אשר במרוקו, נצר למשפחה מיוחסת – מצאצאי רבי דוד חסין, גדול פייטני ומשוררי יהדות מרוקו.

עלתה עם משפחתה בגיל 14 לישראל בשנת 1962. היא קיבלה תואר ראשון בספרות צרפתית וכללית באוניברסיטת בר-אילן, ותואר שני ודוקטור קיבלה באוניברסיטת סורבון בפריז. עבודת הדוקטורט עסקה ב"השפעת השירה והאסתטיקה של בודלר על יצירתו של פרוסט".

חסין הייתה מומחית בעלת שם עולמי ליצירותיו של מרסל פרוסט, והיא נטלה חלק חשוב במילון אנציקלופדי על פרוסט שיצא לאור ב-2005 בפריז. היא פרסמה מסות, מחקרים וספרים העוסקים רובם בחקר האסתטיקה של פרוסט ותהליכי כתיבתו. כמו כן כתבה מאמרים רבים וכן ארבעה ספרים בהוצאות מדעיות בצרפת, במסגרת המכון המדעי לחקר כתבי היד של פרוסט, בו הייתה חברה.  

מלבד זאת כתבה ספרים ומאמרים רבים בעברית על הזיקה בין פרוסט לדוד שחר, על ש"י עגנון ועל דליה רביקוביץ 

בריאיון לכתב העת "פסיפס" ב-1989 אמרה, כי "הספרות הצרפתית והכללית מעוררות בי אמוציות אינטלקטואליות אסתטיות, בשעה שהעיסוק בספרות העברית, המחייב אותי למעורבות עמוקה, מעשיר את רובד הדמיון והרגשות. מבחינתי, היום תחום אחד משלים את השני". 

פרופסור ז'ולייט חסין כיהנה כפרופסור לספרות משווה באוניברסיטת בר-אילן . 

נפטרה ב-3 באוגוסט 2010.

## פרסומים נבחרים

* Essai sur Proust et Baudelaire, Nizet, Paris 1979

* **שירה ומיתוס ביצירתה של דליה רביקוביץ**, עקד, 1989
* **אמנות ויהדות ביצירתו של פרוסט**, הוצאת הקיבוץ המאוחד, 1994. ()
* **[http://www.bialik-publishing.co.il/index.php?dir=site&page=catalog&op=item&cs=1555 סוליקה הצדקת הרוגת המלכות] **, מוסד ביאליק, 2012 - ספר על סול חגואל

## אותות ופרסים
* פרס האקדמיה הצרפתית, 2004

## קישורים חיצוניים
* 
* 
* 

## הערות שוליים

קטגוריה:סגל אוניברסיטת בר-אילן: ספרות משווה
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בעלות תואר דוקטור מאוניברסיטת פריז
קטגוריה:בעלי תואר דוקטור מאוניברסיטת פריז
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:ישראליות שנפטרו ב-2010
קטגוריה:ישראלים שנפטרו ב-2010
מוליכות הידראולית

[שמאל|ממוזער|250px|ל[חול בעל גרגרים בגדלים שונים יש מוליכות הידראולית שונה]]
**מוליכות הידראולית** היא תכונה של הקרקע המלמדת על כושר הקרקע להוליך נוזל ביחידת זמן כאשר ברוויה תכונה זו נשארת קבועה וייחודית לכל קרקע. מוליכות הידראולית היא תכונה אנאיזוטרופית, כלומר, תלויה בכיוון. אם נציף ולאחר מכן נייבש דגימת קרקע (על ידי יניקה בלחץ שלילי) נקבל שני עקומים שונים של תכולת רטיבות כתלות בלחץ. תופעה זו מכונה "היסטרזה".

המוליכות ההידראולית של הקרקע תלויה בעיקר בגודל הגרגרים ממנה עשויה הקרקע.

גודל הגרגרים מסווג לפי שלושה גדלים עיקריים: חרסית - גודל הגרגר הקטן ביותר. טין - גודל גרגר בינוני. חול - גודל גרגר גדול. ככל שיהיה גודל הגרגר ממנו עשויה הקרקע גדול יותר - כך תגדל גם המוליכות ההידראולית של הקרקע והנוזל יזרום מהר יותר דרכה. חול לדוגמה, עקב מוליכותו ההידראולית הגבוהה, משמש לטיהור מים. במפעל השפד"ן, על ידי הזרמת מי קולחין ברמת טיהור שניוני (ללא מוצקים וחומר אורגני) דרך אגני חול וחלחולם המהיר יחסית - (למים לוקח שנה להגיע אל מי התהום) מתקבלים מים ברמת טיהור שלישוני כך שניתן אפילו לשתות אותם. בפועל משמשים מי השפד"ן להשקיה באזור הנגב המערבי בלבד ואסורים לשתייה למרות שהם נקיים ומותאמים גם לשתייה.

קטגוריה:הידרולוגיה
קטגוריה:מכניקת הזורמים
ג'יי. אר. ברמר

**ארנסט לנל "ג'יי. אר." ברמר** (באנגלית: **Ernest Lenell "J. R." Bremer**; נולד ב-19 בספטמבר 1980 בקליבלנד, אוהיו, ארצות הברית), הוא כדורסלן עבר אמריקאי-בוסני ששיחק בעמדת הרכז. ברמר התחיל את הקריירה שלו באוניברסיטת סנט בונבנטור. הוא שיחק עד 2004 בליגת ה-NBA, אז עבר לאירופה. ברמר הוא שמאלי ומתנשא לגובה 1.88 מטר. בשנת 2008 היה אחד ממקבלי השכר הגבוהים ביותר מבין הרכזים באירופה.

## קריירת ה-NBA
ברמר הוחתם על ידי הבוסטון סלטיקס ב-17 ביולי 2002 לאחר שלא נבחר בדראפט; באותה שנה נבחר לחמישיית הרוקיז השנייה של העונה. לאחר שנתיים בסלטיקס הועבר ביחד עם ברונו סונדוב, לאחר בחירה בסיבוב השני של הדראפט, לקליבלנד קאבלירס, תמורת גומיין ג'ונס. ב-3 במרץ 2003 הוא שוחרר מקליבלנד וב-11 במרץ חתם בקבוצת גולדן סטייט ווריורס, בה נודע בשל הצלחתו בקליעה מעבר לקשת השלוש נקודות.

בדראפט ההרחבה שהתבצע ב-2004 לאחר צירוף קבוצת השארלוט בובקאטס ל-NBA, הועבר ברמר מגולדן סטייט לשארלוט (יחד עם מרכוס פייזר מקבוצת שיקגו בולס ושחקנים נוספים); עם זאת, הוא שוחרר מהקבוצה מבלי ששיחק בה ולו משחק אחד.

## קריירה באירופה
ב-2004 עבר ברמר באירופה. תחילה שיחק במלאגה מהליגה הספרדית, ולאחר מכן בביילה מהליגה האיטלקית. כן שיחק בפאוק סלוניקי מהליגה היוונית, בבוסנה מהליגה הבוסנית, בספרטק פרימורג', בטריומף ליוברצי ובצסק"א סמרה מהליגה הרוסית.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:כדורסלנים בוסנים
קטגוריה:כדורסלני ביאלה
קטגוריה:כדורסלני ניז'ני נובגורוד
קטגוריה:כדורסלני אוניקאחה מאלגה
קטגוריה:כדורסלני פנרבחצ'ה
קטגוריה:כדורסלני בוסטון סלטיקס
קטגוריה:כדורסלני קליבלנד קאבלירס
קטגוריה:כדורסלני גולדן סטייט ווריורס
קטגוריה:כדורסלני אולימפיה מילאנו
קטגוריה:כדורסלני טריומף ליוברצי
קטגוריה:כדורסלני פאוק סלוניקי
קטגוריה:כדורסלני אוניברסיטת סנט בונבנטור
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:קליבלנד: כדורסלנים
קטגוריה:אמריקאים שנולדו ב-1980